ועדת החוקה, חוק ומשפט, כנסת 15, פרוטוקול מספר 245, 2000-12-19 11:00

אמנון רובינשטיין: אני פותח את ישיבת הוועדה.

אמנון רובינשטיין: אנחנו עוסקים בכמה הצעות חוק שכבר עברו בקריאה ראשונה.

אמנון רובינשטיין: הראשונה היא הצעת חוק הבחירות לכנסת ולראש הממשלה (הוראת שעה לענין בחירות מיוחדות לראש הממשלה), התשס"א-2000, אישור לקריאה שניה ושלישית.

אמנון רובינשטיין: זה הענין של פנקס הבוחרים.

אמנון רובינשטיין: בבקשה, מר שיל"ת.

עו"ד אהוד שיל"ת: לסעיף 26 לחוק הבחירות יש שני סעיפי משנה.

עו"ד אהוד שיל"ת: סעיף משנה ראשון קובע: הכנת פנקס שנתי – כל שנה ושנה – שכולל בוחרים בני 18 ליום ג' ה-3 או ה-1 לפי המקרה, של חודש חשוון.

עו"ד אהוד שיל"ת: זה היום המיועד לבחירות לכנסת במועדן.

עו"ד אהוד שיל"ת: סעיף קטן (ב) קובע שבכל מקרה שיוקדמו הבחירות לכנסת, או ייערכו בחירות מיוחדות לראש ממשלה – נקרא לזה בחירות לא במועד הרגיל – יוכן פנקס בוחרים מיוחד שיכלול בני 18 ליום הבחירות לפי חוק שייקבע.

עו"ד אהוד שיל"ת: כלומר, המחוקק מורה להכין חוק הוראת שעה מיוחד להכנת הפנקס.

עו"ד אהוד שיל"ת: מה שהנחנו פה זה פנקס שניתן לעשות אותו בהנחה שהבחירות הן ב-6 בפברואר.

עו"ד אהוד שיל"ת: צירפתי גם את לוח הזמנים שמופיע בהצעת החוק הכחולה, שלא צריך להיות חלק מהחוק עצמו.

עו"ד אהוד שיל"ת: זה פנקס שאינני אוהב אותו כי שולפים כל מי שהוא אזרח ובן 18 ביום הבחירות ומכניסים אותו לתוקף כעבור כמה ימים.

עו"ד אהוד שיל"ת: הוא לא מוצג לעיון הציבור ולא הופך פומבי, לכן אין אפשרות להגיש עליו עררים.

עו"ד אהוד שיל"ת: מבחינה מהותית נכון שבשנת בחירות יש כ-200 עררים וגם אלה על כתובות ודברים דומים ולא על כך שאדם לא מופיע בפנקס, אבל עדיין לפי טעמי מן הראוי שפנקס יוצג לעיון הציבור לפני שהוא נכנס לתוקף.

עו"ד אהוד שיל"ת: זה מה שניתן לעשות כשהבחירות הן בתוך 60 יום והפנקס חייב להיכנס לתוקף 30 יום לפני הבחירות כי אנחנו צריכים לשלוח הודעות לבוחר ולמסור עותקים לוועדה המרכזית.

אמנון רובינשטיין: מי שיגיע לגיל 18 ביום הבחירות לא יוכל להצביע?

עו"ד אהוד שיל"ת: הוא כן יכול אבל בלי ערעור.

אמנון רובינשטיין: הנקודה ברורה.

אמנון רובינשטיין: אני עוד לא יודע אם זה יהיה 60 או 90 יום, יש התנגדות פוליטית ל-90 יום, אנחנו יוצאים מתוך הנחה שהבחירות יהיו תוך 60 יום.

אמנון רובינשטיין: אם ההצעה לעשות זאת תוך 90 יום תתקבל נדון בשינוי.

אמנון רובינשטיין: ביניים יש התנגדות פוליטית עזה לדחייה.

שאול יהלום: אני שואל לגבי סעיף 11 בקשר למסירת הפנקס לחברי הוועדה המרכזית.

שאול יהלום: היום חברי הוועדה מבקשים עותק אחד של פנקס הבוחרים?

שאול יהלום: מדוע לא לקדד זאת על גבי מדיה מגנטית?

שאול יהלום: אם אתה לא מוסר בכלל, אל תכניס את סעיף 55.

שאול יהלום: למה לא להגיד: לא יאוחר מהיום ה-20 שלפני יום הבחירות יימסר גם פנקס מודפס לכל אחד מחברי הוועדה המרכזית.

שאול יהלום: החובה בחוק היא לתת עותק אחד, מי שרוצה עותקים נוספים שישבור את הראש.

שאול יהלום: תהיה בחוק חובה על כך.

עו"ד אהוד שיל"ת: אפשר לכתוב: ולא יאוחר מהיום ה-20 שלפני הבחירות יימסר עותק אחד לכל סיעה שבכנסת.

שאול יהלום: סעיף 55 יהיה (א) ו-(ב) וייאמר: לא יאוחר מהיום ה-20 שלפני יום הבחירות ימסור שר הפנים על גבי מדיה מגנטית עותק מודפס של פנקס הבוחרים, בנוסף למה שכתוב בסעיף 55(א), לכל אחת מהסיעות המיוצגות בוועדת הבחירות.

אמנון רובינשטיין: בסדר.

עו"ד יהושע שופמן: לגבי סעיף 1.

עו"ד יהושע שופמן: כתוב פה שחוק הבחירות יחול "בשינויים המחויבים ובשינויים האמורים בחוק זה.

עו"ד יהושע שופמן: " סעיף 7ב לחוק הבחירות כבר קובע ש: "על הבחירות לראש ממשלה יחולו הוראות החוק בשינויים המחויבים" למעט סעיפים מסוימים.

עו"ד יהושע שופמן: אנחנו לא רוצים לשנות את הסעיף הזה אלא להוסיף עוד שינויים.

עו"ד יהושע שופמן: לכן אני מציע שנוריד את המלים "שינויים מחויבים" שמופיע כבר ויישאר רק "בשינויים האמורים בחוק זה".

אמנון רובינשטיין: בסדר, את כל ענייני הניסוח תסדירו ביניכם.

עו"ד יהושע שופמן: הנושא של פנקס חדש עד גיל 18 כבר מופיע וכתוב שזה יהיה על-פי חוק.

עו"ד יהושע שופמן: לכן אפשר לעשות את החוק הזה בלי להחליף סעיפים אלא להוסיף סעיפים.

עו"ד סיגל קוגוט: סעיפים ד' עד ו' נמחקים בתיקון הנכים ומוחלפים.

עו"ד יהושע שופמן: אין התנגדות בענין הנכים, זה אושר לקריאה שניה ושלישית וגם אין הסתייגות.

יהודית נאות: אולי יושב-ראש הכנסת יתחשב בוועדה וזה יעלה היום?

אמנון רובינשטיין: הוא לא מוכן.

שאול יהלום: אני מציע לקבל את עמדת מר שופמן ולהכניס את הסעיף הזה כהסתייגות של יושב-ראש הוועדה.

שאול יהלום: אם זה אכן יתקבל אפשר לוותר על ההסתייגות.

עו"ד יהושע שופמן: אין צורך.

עו"ד יהושע שופמן: החוק ההוא במצב יותר מתקדם מאשר החוק הזה.

דורית ואג: סעיף 13 נמחק מההצעה?

עו"ד יהושע שופמן: כן.

שאול יהלום: אני מציע להסמיך את יושב-ראש ועדת הבחירות לקבוע את הדברים כדי שלא יצטרכו חקיקה.

שאול יהלום: אם העיצומים יימשכו הוא יעשה את זה כי אולי העיצומים יסתיימו.

שאול יהלום: לא כדאי לקבוע זאת היום.

עו"ד יהושע שופמן: אבל גם בשביל זה צריך לתקן את החוק.

דורית ואג: עוד כשאריה דרעי היה מנכ"ל משרד הפנים הוא בא לכאן ואמר שתוך חצי שנה תהיה תעודת זהות חכמה.

דורית ואג: אני יכולה להביא לכם את הפרוטוקול.

דורית ואג: אני מציעה לא לבנות על זה.

קולט אביטל: לגבי הזיהוי, במצב היום כפי שראיתי אותו באופן אישי יש הרבה בעיות, בוודאי לגבי תושבי חוץ-לארץ שמתו בחוץ-לארץ ולא דווח על מותם.

קולט אביטל: במו עיני ראיתי אנשים שהגיעו לארץ עם "בוחטה" של תעודות זהות של מתים והצביעו בשמם.

קולט אביטל: זה ענין מסובך שפותח פתח להרבה זיופים.

קולט אביטל: חייבים להגיע במהירות לתעודת זהות חכמה.

יהודית נאות: היות שמדברים על הוראת שעה חד-פעמית אני בעד שנכניס את זה לחוק בלי להטיל זאת על יושב-ראש ועדת הבחירות המרכזית.

יהודית נאות: תעודת הזהות לעתים פחות מעודכנת עם התמונה מאשר דרכון ורישיון נהיגה שאתה חייב לחדש אותם אחת לכמה שנים.

אמנון רובינשטיין: אנחנו עוברים להצבעות.

אמנון רובינשטיין: הצבעה

אמנון רובינשטיין: ההצעה התקבלה.

אמנון רובינשטיין: הצבעה

אמנון רובינשטיין: זו תהיה הוראת שעה.

אמנון רובינשטיין: הצבעה

אמנון רובינשטיין: הוחלט להוסיף לקראת הקריאה השניה והשלישית – זה לא נושא חדש – הוראת שעה בענין אמצעי זיהוי, בנוסף לתעודת הזהות, כל תעודה רשמית עם תמונה.

אמנון רובינשטיין: בבקשה, מר שופמן, תקרא את הנוסח.

עו"ד יהושע שופמן: בנוסף לתעודת זהות ישמשו כאמצעי זיהוי גם דרכון ישראלי תקף שניתן לפי חוק הדרכונים, רישיון נהיגה תקף הכולל את תמונתו של בעל הרישיון שניתן לפי פקודת התעבורה, לגבי חייל בשירות סדיר ובשירות קבע, שוטר וסוהר גם תעודת חייל, תעודת שוטר ותעודת סוהר לפי הענין, הכוללות את תמונתו ואת מספר הזהות של נושא התעודה.

שאול יהלום: האם זה כולל גם קצין?

שאול יהלום: כי התעודות שונות.

עו"ד יהושע שופמן: כן, זה תואם עם קצין הבחירות של הצבא.

שאול יהלום: אני מציע להוסיף תעודת חבר כנסת.

אמנון רובינשטיין: אני מציע שלא להוסיף זאת.

אמנון רובינשטיין: אני מעמיד את הנוסח הזה להצבעה.

אמנון רובינשטיין: מי בעד שלוש הקטגוריות האלה?

אמנון רובינשטיין: שלוש הקטגוריות אושרו

אמנון רובינשטיין: ההצעה התקבלה פה אחד.

אמנון רובינשטיין: הצבעה

אמנון רובינשטיין: ההצעה לא התקבלה.

עו"ד יהושע שופמן: אני מדגיש שבבחירות האלה יהיו אמצעי הזיהוי שהזכרתי גם אם העיצומים במשרד הפנים יסתיימו.

אמנון רובינשטיין: הצעת חוק הבחירות לכנסת ולראש הממשלה (הוראת שעה לענין בחירות מיוחדות לראש הממשלה, התשס"א-2000, אושרה לקריאה שניה ושלישית.

אמנון רובינשטיין: אנחנו עוברים להצעת חוק הבחירות לכנסת ולראש הממשלה (תיקון מס' 39), התשס"א-2000, אישור לקריאה שניה ושלישית.

אמנון רובינשטיין: בבקשה, גב' קוגוט.

עו"ד סיגל קוגוט: בתיקון הזה יש ארבעה נושאים: 1.

עו"ד סיגל קוגוט: הגבלת זמן שבו מועמד לראש ממשלה יכול להתפטר; 2.

עו"ד סיגל קוגוט: נשים מוכות; 3.

עו"ד סיגל קוגוט: גורלם של פתקים שהיו עבור מועמד לראש ממשלה שהתפטר; 4.

עו"ד סיגל קוגוט: שמירת חומר על-ידי ועדת הבחירות.

עו"ד סיגל קוגוט: (קוראת את סעיף 3(א) ו-(ב)).

עו"ד סיגל קוגוט: מדובר על אנשים עם מוגבלות שיש להם מעטפות כפולות.

אמנון רובינשטיין: קיימנו כבר דיון על הנושא של נשים מוכות.

אמנון רובינשטיין: האם מישהו רוצה להוסיף?

קולט אביטל: יש לי בעיה עם השם של הבוחרת על גבי המעטפה.

קולט אביטל: האם יפיצו רשימה בכל הקלפיות?

שאול יהלום: לא יפיצו שום רשימה, היא יכולה להגיע לכל קלפי לאנשים עם מוגבלות.

קולט אביטל: הבחירות הן סודיות ואישיות אבל אם אני כותבת את שמי על גבי מעטפה יכולים לדעת מה הצבעתי.

עו"ד סיגל קוגוט: הטכניקה נועדה לבדוק שהאשה לא הצביעה גם בקלפי שרשום בה מען הבית שלה.

קולט אביטל: זה מופיע רק במעטפה הפנימית?

קריאות: כן.

שאול יהלום: נניח שאני אחת הנשים ואני מופיע בוועדת הקלפי.

שאול יהלום: אני מבין שכל חברי ועדת הקלפי יסתכלו וידעו שאני אשה מוכה, או נכה.

עו"ד סיגל קוגוט: נכון, הן העדיפו את זה על פני מודל אחר שלפיו הקלפי תבוא אליהן למקלט, הן ידעו שזה המחיר.

שאול יהלום: הן הסכימו לזה?

אמנון רובינשטיין: הן העדיפו את זה.

שאול יהלום: לא יהיה כתוב שזו אשה מוכה אבל ידעו שזו אשה מוכה?

עו"ד סיגל קוגוט: נכון.

שאול יהלום: לא מצאתם שום פתרון אחר?

אמנון רובינשטיין: הצענו שהקלפי תבוא אליהן אבל הן לא רצו את זה.

שאול יהלום: אפשר למצוא פתרון אחר.

שאול יהלום: כל המעטפות האלה לפני שהן באות לספירה הן באות למאגר של כל השמות של הנשים האלה ואז בודקים.

שאול יהלום: אתם מונעים מאשה להצביע כי היא תתבייש.

יהודית נאות: הדרישה הזאת באה מן המעונות:

יהודית נאות: לא לשלול את הזכות שלהן להצביע ולא לסכן אותן על-ידי זה שהן צריכות לחזור למקום המגורים שלהן.

יהודית נאות: הן העדיפו את הפתרון הזה על פני הפתרון שיבואו אליהן אל הקלפי.

שאול יהלום: הרי השמות והמקומות יכולים להתגלגל בכל הבנין לכן צריכה להיות איזו הוראה על סודיות.

עו"ד סיגל קוגוט: לא מוסרים שמות, נותנים לה ביד אישור ואת האישור נותנת לה מנהלת המעון שלה.

עו"ד סיגל קוגוט: היא מציגה את האישור בפני ועדת הקלפי ומחזירים לה את זה חזרה.

שאול יהלום: למה לא להוסיף סעיף שתהיה חובה של מינימום סודיות על יושב-ראש הוועדה כדי שלא כל עובד יוכל למצוא את רשימת המעונות.

עו"ד סיגל קוגוט: לא יימסר מען של מעון.

שאול יהלום: איך תהיה הפרוצדורה?

שאול יהלום: הרי יושב-ראש ועדת הבחירות צריך לתת בלנקים, איך הוא יעשה זאת אם לא מוסרים את הכתובות?

עו"ד סיגל קוגוט: למנכ"ל ועדת הבחירות המרכזית יש טלפונים של כל מנהלות המעונות.

שאול יהלום: זה מה שאני מציע, שחלק מהנחיות החוק יהיה שהענין הוא בידי המנכ"ל וזה לא יסתובב אצל אלף פקידים.

שאול יהלום: תראו אחר-כך איזה תקלות יהיו ובאינטרנט תופיע כל רשימת המעונות והטלפונים.

קולט אביטל: האם לא ניתן לנהוג על-פי המודל שנהוג בנציגויות ישראל בחוץ-לארץ שם הקלפי היא של אנשים שעובדים בנציגות עצמה?

קולט אביטל: אנחנו מזדהים אצל שני אנשים שמונו לצורך הענין על-ידי אותה הנציגות, הנציגות מעבירה את הקלפי לארץ, בארץ אוספים את כל הקלפיות שהגיעו מחוץ-לארץ לקלפי מרכזית אחת בלי לדעת את זהות האנשים שהצביעו.

קולט אביטל: אם נשליך על המעונות, ממנים מישהי מבין צוות המעון שממילא מכירה את הנשים המוכות, הנשים מצביעות אצלה, מכניסים את הכול לקופסה ומעבירים אותה לכתובת מרכזית.

קולט אביטל: זה לא כרוך בחשיפה ולא במעורבות של גורמים חיצוניים בתוך הבית עצמו.

קולט אביטל: אם החשש הוא מפני זיהוי הנשים או חשיפת מקום המעון יכול להיות שזה פתרון.

יהודית נאות: הגישה שאם אתן לא יכולות לבוא אלינו אנחנו נבוא אליכם הצענו אותה בהתחלה.

יהודית נאות: הוחלט לפנות אל כל מנהלות המעון ולארגוני הנשים המלווים.

יהודית נאות: דורית פנתה אליהן בשם הוועדה וכינסה אותן פה והן אמרו: לא, אנחנו לא רוצות את הפתרון הזה.

יהודית נאות: כך שאנחנו ממלאים פה בקשה.

אמנון רובינשטיין: אני גם נפגשתי אתן.

שאול יהלום: איך תמי אדרי מוסרת את הפנקסים לאישורים?

אמנון רובינשטיין: אנחנו דנו בזה שעות שלמות.

אמנון רובינשטיין: אני רוצה להוסיף לזה הוראה לשמירת הסודיות של המעונות על כל מי שעוסק בזה ולא רק על המנכ"לית.

עו"ד סיגל קוגוט: כתבנו: לא יצוין מענו המדויק של מקלט.

עו"ד סיגל קוגוט: גם למנכ"ל ועדת הבחירות לא תהיה רשימה של כתובות.

אמנון רובינשטיין: איך היא תדע מה ולמי למסור?

יהודית נאות: היא לא צריכה רשימה של המעונות משום שלא באים אל המעון.

יהודית נאות: הנשים מהמעון מקבלות אישור ממשרד העבודה והרווחה והן הולכות להצביע בקלפי לאנשים עם מוגבלות.

אמנון רובינשטיין: חבר-הכנסת יהלום, אתה מוכן לוותר על ההסתייגות שלך?

שאול יהלום: לא.

שאול יהלום: אני רוצה להגיד: הפרוצדורה היא "ימסור דרך שר העבודה והרווחה".

שאול יהלום: אם תהיה כאן רשימה של כל מנהלת מעון מ-13 המעונות והטלפונים שלה וישלחו אליה שליחים, זה יהיה עסק.

שאול יהלום: לכן מציע שיל"ת להעביר את כל האישורים דרך משרד העבודה והרווחה.

שאול יהלום: צריך לכתוב את זה.

אמנון רובינשטיין: אני מציע שאת ההוראה לשמירת סודיות נכלול בטכסט.

אמנון רובינשטיין: לגבי הנושא הראשון שהעלית, תגיש הסתייגות.

שאול יהלום: בסדר.

יהודית נאות: בסעיף 3(ג) כתוב: "לא יאוחר מהיום ה-53 שלפני יום הבחירות ימסור שר העבודה והרווחה ליושב-ראש הוועדה המרכזית רשימה של כל המקלטים.

יהודית נאות: ..".

שאול יהלום: אני רוצה שוועדת הבחירות לא תופיע בכל המרכזים כדי למסור את האישורים.

אמנון רובינשטיין: תגיש הסתייגות.

שאול יהלום: הסודיות מספקת אותי.

אמנון רובינשטיין: ננסח הוראה על סודיות על כל מי שעוסק ברשימות האלה.

אמנון רובינשטיין: הצבעה

אמנון רובינשטיין: הסעיפים אושרו.

עו"ד יהושע שופמן: נצטרך לתקן את הניסוח בסעיף 1 לאחר שיעבור הענין של קלפיות הנכים.

אמנון רובינשטיין: אתם תגמרו את הענין של הניסוח.

אמנון רובינשטיין: אנחנו עוברים לענין של התפטרות מועמד.

עו"ד סיגל קוגוט: סעיפים 2 ו-6 נוגעים להתפטרות מועמד.

אמנון רובינשטיין: נעבור לסעיף 4 בנוגע לקולות הפסולים, הדברים קשורים זה בזה.

עו"ד סיגל קוגוט: (קוראת את סעיף 4).

אמנון רובינשטיין: אני מציע שבסעיף 4 נכתוב:

אמנון רובינשטיין: מועמד שהתפטר כדין, לפי החוק.

עו"ד סיגל קוגוט: מועמד שהתפטר בהתאם להוראות חוק זה.

אמנון רובינשטיין: בסדר.

דורית ואג: נמסר לי כעת ממזכירות הכנסת שחוק יסוד: הממשלה בענין 90 יום לא יעלה היום ובינתיים גם לא נקבע למחר.

דורית ואג: לאור זאת, ביקשתי להעביר היום לקריאה שניה ושלישית את החוק של המוגבלים בניידות כדי להיות בטוחים.

אמנון רובינשטיין: כל הכבוד.

עו"ד יהושע שופמן: כשהכנו את החוק לקריאה ראשונה חשבנו שבמקביל נתקן גם את סעיף ההתפטרות בחוק היסוד וגם את הסעיף הזה.

עו"ד יהושע שופמן: חוק היסוד לא עבר בקריאה הראשונה – זה היה במסמך של 90 יום.

עו"ד יהושע שופמן: המצב המשפטי היום הוא שבחוק היסוד כתוב מה התוצאות של ההתפטרות, לא כתוב איך מתפטרים ומתי מודיעים.

עו"ד יהושע שופמן: בחוק הבחירות כתוב: מועמד רשאי להתפטר בכל עת.

עו"ד יהושע שופמן: אז עלתה השאלה מה זה "בכל עת", האם אחרי פתיחת הקלפיות, או חמש דקות לפני כן.

עו"ד יהושע שופמן: לכן רצינו לכתוב בחוק היסוד: מועמד לראש הממשלה רשאי להתפטר לא יאוחר מהמועד שייקבע בחוק, וזה יהיה החוק המשלים.

אמנון רובינשטיין: אני מחליט שכן, אי-אפשר להתפטר דקה לפני כן.

עו"ד יהושע שופמן: בוועדה היה ויכוח על המועד ומה שיצא זה שעה 7 בבוקר ביום ראשון.

אמנון רובינשטיין: אני הלכתי לקונסנסוס של כל המפלגות.

אמנון רובינשטיין: דני נווה הסכים, אופיר פינס, יהודית נאות ואני הסכמנו.

עו"ד סיגל קוגוט: סעיף 5 מדבר על שמירת חומר על-ידי ועדת הבחירות על-מנת שהפרוטוקולים יישמרו גם עד הבחירות הבאות.

שאול יהלום: פעם ראשונה שיש לנו בחירות רק לראשות הממשלה, אז למה את שומרת את החומר?

עו"ד סיגל קוגוט: יש סעיף אחר שאומר שכל החוק, גם הסעיף הזה, חל על בחירות מיוחדות.

שאול יהלום: עד מתי את שומרת את זה?

אמנון רובינשטיין: עד הכנסת הבאה שזה כולל גם את ראש הממשלה אלא אם כן חוק הבחירה הישירה יבוטל בשבוע הבא.

עו"ד יהושע שופמן: הפרוטוקול הוא על כל סוג של בחירות וצריך לשמור עד הבחירות הבאות לכנסת.

אמנון רובינשטיין: מי בעד העברת סעיף 2 לקריאה שניה ושלישית?

אמנון רובינשטיין: סעיף 2 אושר

אמנון רובינשטיין: מי בעד העברת סעיף 4 לקריאה שניה ושלישית?

אמנון רובינשטיין: סעיף 4 אושר

אמנון רובינשטיין: מי בעד העברת סעיף 5 כמו שהוא לקריאה שניה ושלישית?

אמנון רובינשטיין: סעיף 5 אושר

אמנון רובינשטיין: מי בעד העברת סעיף 6 לקריאה שניה ושלישית?

אמנון רובינשטיין: סעיף 6 אושר

אמנון רובינשטיין: הצעת חוק הבחירות לכנסת ולראש הממשלה (תיקון מס' 39), התשס"א-2000, אושרה לקריאה שניה ושלישית.

אמנון רובינשטיין: אנחנו עוברים להצעת חוק הבחירות לכנסת ולראש הממשלה (תיקון מס' 40), התשס"א-2000, אישור לקריאה שניה ושלישית.

אמנון רובינשטיין: בבקשה, גב' קוגוט.

עו"ד סיגל קוגוט: הסעיף הראשון נוגע להתפלגות ב-90 הימים ומוצע לבטל אותו.

עו"ד סיגל קוגוט: סעיף 25 לחוק הבחירות קובע שאם ההתפלגות היא של יותר מחבר כנסת אחד הוא רשאי להתפלג ב-90 הימים שלפני הבחירות ואז הוא מקבל מימון לחוד וזמן שידור של מפלגת-האם שלו.

אמנון רובינשטיין: אבל זה לא חל על הבחירות האלה, זה יחול בעוד שנתיים.

עו"ד סיגל קוגוט: מוצע לבטל את הסעיף הזה.

עו"ד סיגל קוגוט: (קוראת את סעיף 1).

עו"ד סיגל קוגוט: הסעיף הזה נולד לכבוד אנשים מסוימים.

אמנון רובינשטיין: אבל זה פגע גם במפלגות אחרות, גם במפד"ל וגם במרצ.

יהודית נאות: אם חבר כנסת יחיד מתפטר 91 ימים לפני הבחירות?

עו"ד סיגל קוגוט: אסור לו, זמן השידור נשאר אצל מפלגת-האם.

יהודית נאות: זאת אומרת, בכל מקרה אדם בודד לא לוקח מההון המפלגתי.

אמנון רובינשטיין: זה היה דבר שאני זעקתי מרות נגדו, זה היה חוק מיוחד לדוד לוי.

יהודית נאות: נקח את מקרה זנדברג, הוא לקח אתו את זמן השידור והביא אותו אלינו, גם את יחידת המימון.

יהודית נאות: או מפלגת המרכז, יש להם פירוק שותפות מרצון, מה אז?

אמנון רובינשטיין: צריך להוסיף: אלא אם כן המפלגה לא רצה לבחירות.

יהודית נאות: נכון.

יהודית נאות: צריך לחשוב על זה.

אמנון רובינשטיין: ראוי שההצעה של חברת-הכנסת יהודית נאות תיכלל כאן.

שאול יהלום: 90 ימים זה זמן בלתי סביר כי כך אתה מונע את האפשרות הזאת.

שאול יהלום: אם הבחירות בזמנן – אני מסכים; אם הבחירות לא בזמנן – הזמן צריך להיות הרבה יותר קצר.

שאול יהלום: מה זה בחירות שלא בזמנן?

שאול יהלום: 60 יום, 90 יום, או אי-אמון לפי 90 יום – אני מקווה שהחוק יישאר.

שאול יהלום: כל הבחירות הן בצמצום ואני תופס אותו ב-90 יום.

שאול יהלום: אם הבחירות לא בזמנן אני מציע שזה יהיה 30 יום.

שאול יהלום: "גשר" ו"מימד" הצטרפו ואתה רוצה לתת להם לצאת בשלום.

אמנון רובינשטיין: זה לא חל על "גשר" ו"מימד", זו מפלגה פדרטיבית.

עו"ד סיגל קוגוט: זה לא חל.

עו"ד סיגל קוגוט: יש היום סעיף לפיו "גשר" ו"מימד" יכולות לעשות זאת.

עו"ד סיגל קוגוט: ההתפלגות היא של סיעה שהיא צירוף של סיעות או חטיבות, או צירוף של מפלגות או ארגונים וההתפלגות היא על-פי ההשתייכות.

אמנון רובינשטיין: אני רוצה להסביר.

אמנון רובינשטיין: כל ה-90 יום האלה נוגעים רק למפלגה אוניטרית, לא לחטיבות, ובמפלגה אוניטרית – כמו שהיה בליכוד, במפד"ל ובמרצ – נוצר מצב שמי שלא נבחר בבחירות המוקדמות, גם בגלל סיבות אידיאולוגיות, קם ולקח את זמן הטלוויזיה שלו והלך אתו לחפש רשימה.

אמנון רובינשטיין: חברת-הכנסת נאות אומרת שזה לא צריך לחול על מפלגה שלא רצה לבחירות הבאות.

אמנון רובינשטיין: אני מסכים עם זה.

שלמה שהם: אתה יודע את זה כבר אז?

אמנון רובינשטיין: אני יודע את זה.

אמנון רובינשטיין: אם אני לא יודע זה לא יחול.

שאול יהלום: אם עושים את זה 2 חברי כנסת זה בסדר?

דליה רבין-פילוסוף: זה צריך להיות שליש מסיעה, לא 2.

עו"ד סיגל קוגוט: בסיעה שמספר חבריה 6 או פחות, אם הקבוצה מונה 2 זו תהיה התפלגות.

שאול יהלום: זאת אומרת, החוק חל על אחד או על 2 בסיעה גדולה.

אמנון רובינשטיין: או על 2 ומעלה בסיעה גדולה.

עו"ד סיגל קוגוט: נכון.

עו"ד סיגל קוגוט: זה נשאר בסיעת האם.

שאול יהלום: למה אתם אומרים 90 יום?

שאול יהלום: אל תעשו מהם צחוק, אף פעם לא יהיו להם 90 יום.

אמנון רובינשטיין: אנחנו רוצים לבטל את זה בכלל, קראנו לזה "תיקון מושחת", זעקנו נגדו ואמרנו שזה יביא למצבים שבהם חברי כנסת שלא נבחרים בבחירות מוקדמות ובלי שום סיבה אידיאולוגית לוקחים את זמן הטלוויזיה שלהם ועושים מכרז: מי שרוצה אותי וישים אותי במקום ראשון או שני אני מביא לו כסף וזמן טלוויזיה.

שאול יהלום: ניקח לדוגמה את פורז.

אמנון רובינשטיין: זה לא חל עליו, היתה התפלגות כדין בגלל "שינוי" שהיתה מפלגה פדרטיבית.

יובל שטייניץ: הרבה פעמים אנחנו מחוקקים חקיקה שתתקן מצבים בלתי נסבלים ומושחתים אבל שוכחים שהבריות, כולל חברי הכנסת, יכולים לנצל גם את המצב החדש לרעה או לטובה, זה יכול להיות גם חבר הכנסת הבודד או גם המפלגה.

יובל שטייניץ: יש מפלגות שבהן יש מי שממנה את הרשימה – ראש המפלגה או רב – ואז אנחנו מאפשרים לדמות החזקה במפלגה לשלוט ולסחוט מפלגות שאין בהן בחירות מוקדמות.

יובל שטייניץ: יש גם מפלגות שיש בהן בחירות בצורה לא הגונה.

יובל שטייניץ: אישית אני חושב שהדבר פרובלמטי.

יובל שטייניץ: כל הגבלה של חבר כנסת לטובת סיעתו או מפלגתו יש בה טעם לפגם כי תמיד אפשר לנצל את המצב לרעה, כמו גם את המצב הקיים.

יובל שטייניץ: אפלטון כבר אמר שבעודף חקיקה אנחנו מנסים לתקן אבל לבסוף לא מתקנים דבר.

יהודית נאות: מלכתחילה אנחנו פדרציה.

יובל שטייניץ: בסדר.

יובל שטייניץ: מחר אני יכול לראות מצב בו 2 חברי כנסת נכנסים לאיזו מפלגה והמפלגה היא לא כל כך אותנטית ואז זה יחול גם עליהם.

אמנון רובינשטיין: חוץ מ-90 יום זה חל עליהם.

אמנון רובינשטיין: מה אתה חושב?

יובל שטייניץ: אני מתנגד לכל הענין.

אמנון רובינשטיין: זה כבר עבר בקריאה ראשונה.

יהודית נאות: זו שאלה ערכית: של מי יחידת המימון וזמן השידור – של המפלגה, או של חבר הכנסת הבודד.

שאול יהלום: אם נעשה את כל מה שאת אומרת 2 יכולים להתפצל?

יהודית נאות: כן.

עו"ד סיגל קוגוט: תלוי בגודל הסיעה.

שאול יהלום: אחד לא יכול לעשות זאת בכל מקרה.

עו"ד סיגל קוגוט: נכון.

שלמה שהם: הם מוחקים את האפשרות הזאת וזה לא פשוט.

אמנון רובינשטיין: אני רוצה להסביר.

אמנון רובינשטיין: יש לנו חוק קבוע מה זו התפלגות ומה זו פרישה.

אמנון רובינשטיין: הכנסת הקודמת הקלה ואין לנו בכלל הצעת חוק לשנות את דיני הפרישה.

אמנון רובינשטיין: השאלה היחידה היא אם נשעה אותם 90 יום לפני הבחירות.

אמנון רובינשטיין: חברת-הכנסת נאות אמרה שנשעה אותם בתנאי שזה לא חל על סיעה שלא רצה לבחירות הבאות.

אמנון רובינשטיין: זו לא שאלה פשוטה אבל אנחנו לא עוסקים בענייני פילוג ופרישה.

אמנון רובינשטיין: יש הצעה של חבר-הכנסת אדלשטיין שעומדת על סדר-היום שלנו להקשות על הפרישה גם לאחר הבחירות.

אמנון רובינשטיין: פה מדובר רק בדבר אחד והוא שהכנסת הקודמת קבעה שדיני הפרישה והפילוג לא חלים 90 יום לפני הבחירות ומכוח זה מועמד X – לא אזכיר שמות – לא נבחר בבחירות מוקדמות.

אמנון רובינשטיין: היו לו עוד 80 יום ובתקופת הזמן הזאת הוא אמר:

אמנון רובינשטיין: אם מישהו רוצה להקים רשימה אני נותן את זמן הטלוויזיה ואת הכסף שלי.

אמנון רובינשטיין: בעיני זה היה לא סתם דבר פסול אלא דבר שפוגע בכנסת כולה.

אמנון רובינשטיין: יש הצעה שכבר עברה קריאה ראשונה ש-90 יום אלה יתבטלו, זו הצעה שאני לא יכול לבטל אותה.

אמנון רובינשטיין: אומרת יהודית נאות שיש מקרים כמו של "צומת" ואולי של מפלגה אחרת שהמפלגה לא רצה יותר בבחירות.

שאול יהלום: ואז מותר לי למכור את עצמי?

יהודית נאות: מותר לך ללכת לסיעה אחרת.

יהודית נאות: אם המפד"ל לא רצה ואתה בכל זאת רוצה להמשיך ולתרום לכנסת וליברמן מציע לך מקום אז למה לא ללכת אליו?

אמנון רובינשטיין: אני פותח את הדיון רק על ההסתייגות של חברת-הכנסת נאות כי הענין השני עבר בקריאה ראשונה.

אמנון רובינשטיין: אני רוצה שתדעו שהחוקים של התפלגות ופרישה - שהיו יוזמה של חבר-הכנסת לשעבר אוריאל לין – הרגיעו מאוד את המצב בכנסת.

אמנון רובינשטיין: בהרבה פרלמנטים באירופה מתעניינים בחוקים האלה מכיוון שיש להם גם כן מכה כזאת.

אמנון רובינשטיין: אמר לי שר בממשלת איטליה – הזכרתי את זה אתמול מעל הדוכן ואני לא יודע אם זה נכון כי לא בדקתי את זה – ששליש מחברי הפרלמנט האיטלקי עברו סיעה בקדנציה האחרונה, 300 חברים מתוך 900, והוא ביקש שאשלח לו את החומר.

יהודית נאות: מפלגת המרכז עשויה לא לרוץ כמפלגת מרכז.

יהודית נאות: עדיין יש 6 פעמים יחידות מימון ו-6 פעמים זמן שידור.

יהודית נאות: אם נערכות היום בחירות, כל אחד מהם שמצטרף למפלגה שרצה מגיעה אתו יחידת המימון וזמן הטלוויזיה.

שאול יהלום: רק אם את 2 ולא 1.

אמנון רובינשטיין: אם הם 2, הם לא זקוקים לחוק הזה.

דליה רבין-פילוסוף: אם אני 1 במפלגה שלא רצה עוד פעם אני כן יכולה להצטרף וזה לא חל עלי.

אמנון רובינשטיין: הנקודה ברורה.

אמנון רובינשטיין: אני רוצה להבהיר שדיני הפילוג לא נפגעים.

אמנון רובינשטיין: במפלגה של 6, במפלגה פדרטיבית, תמיד 2 יכולים לפרוש.

שאול יהלום: בכל מקרה אני בעד החוק.

שאול יהלום: בענין ההסתייגות אני מתנגד אבל אם אני נותן לה תמריץ להצטרף למפלגה אחרת קיימת אני מצמצם את מספר המפלגות.

קולט אביטל: על-ידי זה שהיא לוקחת אתה יחידת מימון?

שאול יהלום: כן, אחרת היא תישאר לבד.

אמנון רובינשטיין: לפי מה שאומר שאול יהלום צריך להוסיף הסתייגות להסתייגות, לא רק שזו מפלגה שלא רצה אלא שהיא מצטרפת למפלגה שכן רצה ולא למפלגה חדשה.

אמנון רובינשטיין: כך אנחנו מעודדים גושים יותר גדולים.

אמנון רובינשטיין: אני לא יודע אם זה עבר את מבחן בג"צ, אני לא מחליט בזה.

יובל שטייניץ: התיקון של חבר-הכנסת נאות הוא הגיוני גם מבחינת צדק אלמנטרי.

יהודית נאות: נניח שדן מרידור בא אלינו ורוני מילוא חוזר אל הליכוד.

יהודית נאות: האם הם בטלים?

יהודית נאות: אין להם זכות כמו לי ולך שנשארנו במפלגה?

שאול יהלום: רק אם הוא מצטרף לליכוד, לא שהוא יוצר פתאום מפלגה חדשה.

שאול יהלום: הרעיון הוא למנוע פיצול.

קולט אביטל: אני מתלבטת.

קולט אביטל: כל מה שאפשר לעשות כדי לא ליצור עוד פילוג ופיצול זה טוב ולכן אני מצטרפת לדעתו של חבר-הכנסת יהלום.

יהודית נאות: אני מדברת רק על המקרה שבו המפלגה שלך חדלה להתקיים.

שאול יהלום: אני מסכים אבל מתי יש לזה הצדקה?

שאול יהלום: לדוגמה, אם הייתי נותן ל"דרך השלישית" אפשרות להצטרף למפלגה יכול להיות שהם לא היו רצים פעמיים והיה נמנע בזבוז קולות.

יהודית נאות: השאלה היא אם זה קונסטיטוציוני וצודק גם מבחינת הצדק האבסולוטי.

עו"ד יהושע שופמן: אם לא כותבים את הדברים האלה בצורה הכי ברורה, מסתבכים אתם לאחר מכן.

עו"ד יהושע שופמן: הסתכלתי בתיקון ותהיתי אם הוא דחוף לעכשיו.

עו"ד יהושע שופמן: כשאני קורא את הסעיף כפי שהוא כתוב "90 יום לפני הבחירות", הסעיף הזה חל גם על בחירות מיוחדות.

יהודית נאות: אין לזה משמעות.

עו"ד יהושע שופמן: יש לזה משמעות מפני שבקצה המסדרון דנים כרגע במקביל בחוק מימון מפלגות.

עו"ד יהושע שופמן: בעקרון, אין היגיון שזה יחול לפני בחירות מיוחדות.

עו"ד יהושע שופמן: אולי כדאי לחשוב על זה עוד פעם ואולי להכניס להוראת השעה שדנו בה לפני כמה דקות שהסעיף הזה לא יחול על בחירות מיוחדות.

שאול יהלום: מר שופמן מציע לחשוב על הענין ולא להעלות את החוק הזה כרגע לקריאה שניה ושלישית כי אין לזה דחיפות השבוע.

אמנון רובינשטיין: בסדר, אני מקבל את ההצעה של מר שופמן.

אמנון רובינשטיין: לא נעלה את ההצעה הזאת לקריאה שניה ושלישית

דורית ואג: אם שאר התיקונים בתיקון 40 לא קריטיים לעכשיו אפשר לחכות עם זה עד אחרי הבחירות וזה נשאר על שולחן הוועדה.

עו"ד יהושע שופמן: סעיף 2 הוא לא קריטי, סעיף 3 הוא ענין הסמכות וזה גם לא קריטי, סעיף 4 נוגע להארכת תקופת התנאי שזה דבר רצוי.

אמנון רובינשטיין: קיבלנו הנחיה מיושב-ראש הכנסת לדון בחוקי בחירות מפני שגם אם אין בחירות לכנסת הן עלולות להיות תוך זמן קצר מאוד.

אמנון רובינשטיין: בכל תקופת בחירות חוקי בחירות נידחים לסוף והתוצאה היא שלא מעבירים אותם.

אמנון רובינשטיין: כאן היתה בקשה מיוחדת של ועדת הבחירות המרכזית וגם של משרד המשפטים.

אמנון רובינשטיין: אני לא רוצה לדחות את ההצעה.

אמנון רובינשטיין: אנחנו יכולים להגיש את הצעת החוק הזאת לקריאה שניה ושלישית וחברת-הכנסת יהודית נאות יכולה להגיש את ההסתייגות ואז יהיה לנו זמן להתייעץ על זה.

שאול יהלום: בסדר.

אמנון רובינשטיין: אין בעיה.

שלמה שהם: זה לא פשוט.

שלמה שהם: מתי היא חדלה להתקיים, באיזו סיטואציה, מתי אני יודע שהיא חדלה להתקיים.

שלמה שהם: נניח שהיא מתפלגת כרגע ורק לאחר שבוע היא מודיעה על ההתפלגות.

אמנון רובינשטיין: אולי תוותרי על זה?

אמנון רובינשטיין: אתן לך 24 שעות להחליט אם את רוצה להגיש הסתייגות או לא.

דורית ואג: לא, אנחנו צריכים לגמור הכול עד מחר.

אמנון רובינשטיין: את יכולה להגיש את ההסתייגות ואחר-כך להסיר אותה.

שלמה שהם: אני רוצה לשאול אותך, חברת-הכנסת נאות, מתי את יודעת שמפלגה לא רצה?

יהודית נאות: ביום הגשת הרשימות של המפלגות.

יהודית נאות: אם סיעה לא מתמודדת והיא לא הגישה רשימות מועמדים, הכלל הזה לא יכול לחול על חבריה.

שלמה שהם: את מדברת על 90 יום, או על 47 יום?

אמנון רובינשטיין: הענין של 90 יום התבטל.

אמנון רובינשטיין: השאלה היא אחרת: אם ביום הגשת רשימת המועמדים מפלגת-האם של אותו חבר כנסת לא קיימת, האם כל סעיף הפילוג והפרישה לא יחול עליו.

אמנון רובינשטיין: זו ההצעה של יהודית נאות.

דליה רבין-פילוסוף: ממילא אין למי להחזיר את זמן השידור ואת המימון.

דליה רבין-פילוסוף: לי אין מפלגת-אם ואין לי למי להחזיר, אני לוקחת את זה אתי.

יהודית נאות: אנחנו רוצים שלא ישדדו מפלגות גדולות ויעשו כלנתריזם.

דליה רבין-פילוסוף: אני לא שודדת אף אחד כי הוא לא קיים.

יהודית נאות: בסדר, אבל אני לא רוצה לבטל את זכותך לבוא עם רכוש.

אמנון רובינשטיין: ההסתייגות לא פשוטה לניסוח.

אמנון רובינשטיין: יש רק דרך אחת.

אמנון רובינשטיין: ביום הגשת רשימת המועמדים אם מפלגת-האם של המועמד לא הגישה רשימת מועמדים, הוא רשאי להעביר את זמן הטלוויזיה ואת יחידת המימון שלו.

אמנון רובינשטיין: אני מדבר על 47 יום.

יולי יואל אדלשטיין: כולנו יוצאים מתוך הנחה שמדובר בחבר כנסת שמפלגת-האם שלו לא רצה וחדלה להתקיים ואותו חבר הכנסת בא להתמודד עם הנדוניה שלו.

יולי יואל אדלשטיין: אזכיר לכם מה שקרה, לצערי, בכנסת הקודמת כאשר חבר כנסת לקח את הנדוניה, אמר שהוא מעביר אותה למפלגה פלונית ותמורת זה ניסה לקבל מינוי בדירקטוריון או מינוי כשגריר.

אמנון רובינשטיין: זה אסור על-פי החוק.

יולי יואל אדלשטיין: יש לו נדוניה, שמים אותו במקום 49, שזה מקום ריאלי ב"ישראל בעלייה".

אמנון רובינשטיין: אתה מתנגד להסתייגות?

יולי יואל אדלשטיין: אני מדבר על הניסוח.

יובל שטייניץ: נניח שיש נציג יחיד ובודד במפלגה, למשל קליינר, הוא יכול לגנוב את כל המפלגה שלו.

יובל שטייניץ: הוא יכול להחליט שהמפלגה לא רצה והוא גונב את כל המפלגה שלו למפלגה אחרת.

יהודית נאות: אני מסירה את ההסתייגות שלי, חבר-הכנסת אדלשטיין צודק.

אמנון רובינשטיין: מי בעד העברת סעיף 1 לקריאה שניה ושלישית.

אמנון רובינשטיין: סעיף 1 אושר

אמנון רובינשטיין: סעיף 1 אושר.

עו"ד יהושע שופמן: יש שתי עבירות מקבילות ובגלל שזה נוסח משולב לקחו אחת מחוק אחד ואחרת מחוק אחר.

עו"ד יהושע שופמן: אין צורך בשתיהן.

עו"ד יהושע שופמן: זה ענין טכני.

עו"ד יהושע שופמן: הצבעה

אמנון רובינשטיין: סעיף 2 אושר.

עו"ד יהושע שופמן: סעיף 3 חוקק בתקופה שהסמכות של בית-משפט שלום היתה רק עד שלוש שנים ולכן קבעו שגם העבירות היותר חמורות יהיו בבית-משפט שלום.

עו"ד יהושע שופמן: היום זה לא רלוונטי, הסמכות היא עד שבע שנים.

עו"ד יהושע שופמן: הדינים הרגילים יחולו.

אמנון רובינשטיין: אנחנו דנים פה בהחמרת עונשים.

אמנון רובינשטיין: מי בעד העברתו של סעיף 3 לקריאה שניה ושלישית?

אמנון רובינשטיין: סעיף 3 אושר

אמנון רובינשטיין: סעיף 3 אושר.

עו"ד יהושע שופמן: סעיף 4 נובע ממצב שיש בחירות בכל ארבע שנים ואז אם יש עבירת בחירות מטילים תקופת תנאי לשלוש שנים.

עו"ד יהושע שופמן: אנחנו רוצים שהתנאי יהיה גם במערכת הבאה ולכן מאריכים את זה.

אמנון רובינשטיין: דנו בזה בקריאה הראשונה ובירכנו אתכם על ההצעה הזאת.

אמנון רובינשטיין: הצבעה

אמנון רובינשטיין: סעיף 4 אושר.

אמנון רובינשטיין: הצעת חוק הבחירות (דרכי תעמולה)(תיקון מס' 18), התשס"א-2000

אמנון רובינשטיין: אנחנו עוברים להצעת חוק הבחירות (דרכי תעמולה)(תיקון מס' 18), התשס"א-2000, אישור לקריאה שניה וקריאה שלישית.

אמנון רובינשטיין: יש לנו כאן כמה נושאים שלא כללנו אותם וצריך לכלול אותם בהצעת החוק.

אמנון רובינשטיין: החוק עבר בקריאה ראשונה.

אמנון רובינשטיין: חברת-הכנסת נאות, תסבירי בבקשה את סעיף 2ב.

יהודית נאות: בסעיף 2ב אנחנו מדברים על הגבלת השימוש בשכול ובאנשים שהם נפגעי פעולות איבה שלא בהסכמתם בתעמולת בחירות.

יהודית נאות: אנחנו מציעים שלא יצלמו אדם ששרוע שם.

יהודית נאות: הוא צריך להסכים או בן משפחה.

יהודית נאות: עלה בוועדה מקרה של מישהו שנפל, האלמנה לא מסכימה ואילו הוריו כן מסכימים.

יהודית נאות: לא יכול להיות מצב כזה, אם אדם אחד לא מסכים אי-אפשר יהיה לעשות בזה שימוש.

עו"ד יהושע שופמן: זה אסור לפי דיני הצבא.

יהודית נאות: אנחנו הוספנו את זה לענין של דרכי תעמולה.

אמנון רובינשטיין: יש הערות?

אמנון רובינשטיין: בבקשה, חבר-הכנסת שטייניץ.

יובל שטייניץ: הכוונה טובה אבל התוצאה עלולה להיות מסוכנת ולכן אני מתנגד לזה.

יובל שטייניץ: אם הבנתי נכון את הסעיף הוא חופף את החוק של הגנת רשות הפרט בתקשורת, חוק שלי, ואם החוק יתקבל לא יהיה צורך בהצעה הזאת כי לפיו בכל מקרה אסור יהיה לפרסם תמונות של אדם במצבים אינטימיים קשים, כולל מוות, בלי הסכמה של האנשים עצמם או של האפוטרופסים.

אופיר פינס-פז: החוק שמונח כאן הוא אחר לגמרי ממה שהבאת, חברת-הכנסת נאות.

אמנון רובינשטיין: אנחנו הכנו את זה לקריאה ראשונה ובין הקריאה הטרומית לראשונה אין נוסח חדש.

יובל שטייניץ: כל עוד לא נוצרת פגיעה נוראה בזכויות הבסיסיות ביותר של הפרט, אלא יש פה יותר ענין של אסתטיקה ציבורית, אני נגד הגבלה של חופש הדיבור גם בתעמולה.

יהודית נאות: אתה יכול להשתמש במושג צה"ל, אתה יכול להשתמש במושג "פעולת איבה", אתה לא יכול להשתמש בשם הפרטי של מי שנפגע בתשדיר שלך, זה כל הסיפור.

אמנון רובינשטיין: זה גם נוהג היום, לפי החלטת שופט.

יובל שטייניץ: אני חושב שהחלטת השופט היא פסולה מעיקרה.

יהודית נאות: הוא שופט בית-משפט עליון.

יובל שטייניץ: אז מה?

יובל שטייניץ: שופט בית-משפט עליון לא יכול לטעות?

יובל שטייניץ: חלק גדול מתעמולת הבחירות היא לא בתשדירים, או בכך שמועמד מסוים אומר משהו, אלא זה הקרב הרגיל בתקשורת, מה אומרים עתונאים, איך מביעים דברים אזרחים, שדרים וכתבות.

אופיר פינס-פז: יש כאן סעיפים שלא היו בהצעת החוק המקורית.

אופיר פינס-פז: אני מבקש לקבוע שזה נושא חדש.

יהודית נאות: למה?

עו"ד יהושע שופמן: אתה יכול להתנגד להעביר את החוק עכשיו.

עו"ד יהושע שופמן: נושא חדש זה משהו שלא היה בו.

אופיר פינס-פז: נושא חדש זה ענין שאני מחליט שהוא נושא חדש.

אופיר פינס-פז: החוק הזה הוא בעייתי ביישום שלו היום.

יובל שטייניץ: אם מדברים על תעמולה, אומרים: אהוד ברק חייל מספר אחד.

יהודית נאות: זה מותר.

יובל שטייניץ: היתה תמונה בה הוא עומד ולרגליו הרוג.

אמנון רובינשטיין: זה אסור.

יהודית נאות: הוא יכול לעמוד אבל שלא ישים שם את ההרוג.

יהודית נאות: דווקא אתה מכולם, חבר-הכנסת שטייניץ, אחרי שאתה מציע חוק שלא יחשפו חייל פצוע מדבר כך?

יובל שטייניץ: אני בעד חוקים מגבילים אבל שיהיו כלליים, לא רק לבחירות.

יובל שטייניץ: אגב, שם זה מחבל.

אופיר פינס-פז: דווקא הנושא של שימוש בצה"ל נראה לי.

אמנון רובינשטיין: זה עבר פה אחד בוועדה.

יהודית נאות: מה שאמרתי הוא: אתה אל תנכס את צה"ל, אני לא אנכס אותו והוא לא ינכס אותו.

אופיר פינס-פז: זה מקובל עלי.

יהודית נאות: לפי החוק היום אסור לעשות פוסטר מדיה עם אורות אלא בתחום של 42 ימים ורק אז מותר להאיר אות של רשימה.

יהודית נאות: כולכם מאירים את השלטים אז מותר להאיר.

אופיר פינס-פז: מה זה סעיף 9?

יהודית נאות: הוא מדבר על כך שכולם מקשטים את המכוניות וזה לא יחול ביום הבחירות.

אופיר פינס-פז: מה זה סעיף 10?

יהודית נאות: בכל מודעה יהיה כתוב: זה מטעם "ישראל אחת" וזה מטעם "הליכוד".

יהודית נאות: היום החוק אומר שאתה חייב רק את שם המדפיס.

יהודית נאות: מה זה שם המדפיס?

יהודית נאות: לכן אני אומרת שכל אחד יזהה את הסחורה שלו.

יהודית נאות: זה הופיע בחוק המקורי.

אופיר פינס-פז: זה מקובל עלי.

אופיר פינס-פז: מה זה סעיף 4(2)?

יהודית נאות: שגם על דירות מגורים מותר יהיה לשים שלט גדול: בחרו ברק, או העם עם הגולן.

אופיר פינס-פז: אסור לשים שלט על בית?

יהודית נאות: לא, זה נגד החוק ויש הרבה צווי מניעה.

אופיר פינס-פז: אני בעד הסעיף.

יהודית נאות: הוספנו גם שרשות מקומית יכולה לדרוש ממך לנקות אחרי הבחירות.

יובל שטייניץ: חברת-הכנסת נאות, מפריע לי גם הסעיף שנוגע לילד.

אמנון רובינשטיין: היה על זה דיון של עשר שעות.

יהודית נאות: כתוב במפורש שאם צילמת כיתת ילדים בפעילות שיגרתית מותר לך לפרסם, אבל אל תיקח ילדים לאולפן.

יהודית נאות: לפי חוק עבודת נוער זה ממילא אסור.

אופיר פינס-פז: מה זה הסעיף האחרון של בית-משפט?

יהודית נאות: זה סעיף האכיפה.

יהודית נאות: היום השופט חשין אין לו סמכויות להשתמש בפקודת התעבורה ובחוק שילוט, אלה סעיפים של השרה לאיכות הסביבה.

אופיר פינס-פז: אני מושך את בקשתי לנושא חדש.

אופיר פינס-פז: אלה חוקי בחירות ובגלל שאין זמן אנחנו מחוקקים אותם מהר.

אמנון רובינשטיין: זה לא מהר, ישבנו על זה כמה ישיבות.

שלמה שהם: לא אכנס לנושא מכיוון שחבר-הכנסת אופיר משך את בקשתו לנושא חדש.

שלמה שהם: בית-המשפט נותן תשובה לענין הזה.

שלמה שהם: עמדתי היא: אל תאמר שצה"ל מזדהה עם "שינוי", או עם המפד"ל.

יובל שטייניץ: אם למשל הילד הופיע בראיון בטלוויזיה שנה לפני כן ואמר: אין בגילה תחושת בטחון.

יובל שטייניץ: מותר להשתמש בזה או אסור?

יובל שטייניץ: הוא לא אמר את זה לצורך תעמולת בחירות.

יהודית נאות: מותר להשתמש.

יובל שטייניץ: עכשיו כל המפלגות ילכו לכתבי טלוויזיה מקומיים וארציים ויבקשו לאסוף צילומים כאלה.

אמנון רובינשטיין: זה כבר עבר בקריאה ראשונה ואין לי סמכות לבטל את זה.

אמנון רובינשטיין: אני יכול לא לקיים את הדיון היום ולא להצביע, אני יכול להגיש הסתייגות, אין לי סמכות להגיד שאני זורק את כל זה.

יובל שטייניץ: יש בחוק סעיפים שמוצאים חן בעיני אבל סעיף 1 עם כל הנספחים שלו נראה לי בעייתי כי רוב תעמולת הבחירות היום היא בתקשורת והיא תשרת צד כזה, או צד כזה, או את כולם והסעיף הזה יהווה מגבלה רק למפלגות שאין להן גישה טובה או שיתוף פעולה טוב עם התקשורת.

יובל שטייניץ: מה יעשו עם ילד?

יובל שטייניץ: ילכו היום לגילה, לכתב, או לטלוויזיה המקומית ויגידו: בוא תצלם את הילדים כבר היום, ילדים שאומרים שבחצי השנה האחרונה מאז שברק הוא ראש ממשלה אין פה תחושת בטחון.

יובל שטייניץ: מה הטעם בזה?

אופיר פינס-פז: האם אתם מוכנים להכניס את זה לגוף החוק?

יובל שטייניץ: זה דבר עקרוני, לא מפלגתי, מה שאני אומר זה לא לטובת הליכוד ולא נגד מישהו אחר.

יובל שטייניץ: אני אומר רק דבר אחד: אי-אפשר להטיל על חופש הדיבור, חופש הביטוי ותעמולת הבחירות של המפלגות מגבלות שלא חלות על התקשורת הכללית כי רוב התעמולה היא בתקשורת הכללית.

יובל שטייניץ: זה לא הוגן.

אמנון רובינשטיין: הנקודה ברורה.

אופיר פינס-פז: יובל שטייניץ העלה נקודה נכונה.

אופיר פינס-פז: אני מציע תיקון לחוק ואם לא תקבלו אותו אגיש הסתייגות.

אופיר פינס-פז: כתוב בסעיף 2ג שייאסר שימוש בילד שגילו מתחת לגיל 15 בתעמולת בחירות.

אופיר פינס-פז: ואני מציע להוסיף: באישור הוריו.

אופיר פינס-פז: אם לקחו לתעמולת בחירות קטע שילד אמר בהקשר אחר, זה אפשרי בתנאי שהוריו הסכימו לזה.

יהודית נאות: בסדר.

אמנון רובינשטיין: מה היו שלושה הנושאים שאמרנו שלא יהיה לגביהם נושא חדש?

אמנון רובינשטיין: הצעה אחת היתה של חבר-הכנסת פורז, הצעה אחרת היתה שלי.

שלמה שהם: פורז הציע את הגברת האכיפה.

יהודית נאות: יש לנו פה קנסות ואתה רצית שהרשויות המקומיות יוכלו להשתמש בקנסות לניקוי הסביבה לאחר הבחירות.

אמנון רובינשטיין: חבר-הכנסת פורז אמר שאפשר להטיל את הסנקציה במהלך שידורי הבחירות.

שלמה שהם: כן, ושאם עברת עבירה אז יורד לך זמן שידור.

אמנון רובינשטיין: אני הצעתי דבר אחר: שתוטל חובה על כל המפלגות להסיר את השחתת המקרקעין ואם הן לא עושות את זה יושב-ראש ועדת הבחירות המרכזית יוכל לבצע את עבודות ניקוי הארץ על חשבונה.

אמנון רובינשטיין: הגשתי את זה בכתב.

יובל שטייניץ: אני חוזר לנושא של הילד.

יובל שטייניץ: עשוי להיווצר מצב אבסורדי.

יובל שטייניץ: למשל הליכוד יקח ילדים שרואיינו בטלויזיה לא למטרות תעמולה אלא בראיון רגיל ואמרו: שתחושת הבטחון הלכה פה "פייפן", מפלגת העבודה לא תוכל לראיין בתעמולת הבחירות שלה ילדים אחרים שיגידו: בחודשים האחרונים נהיה שקט ופתאום טוב.

יובל שטייניץ: או בצפון, זה יכול להיות להיפך, הם יוכלו לראיין ילדים שאומרים: עכשיו שקט, ואנחנו לא נוכל לבוא ולהגיד: יש ילדים אחרים שלא חושבים כך.

אמנון רובינשטיין: בגלל זה יש פה הצעה אלטרנטיבית.

אמנון רובינשטיין: הצבעה

אמנון רובינשטיין: סעיף 2ב(א) אושר.

שלמה שהם: ההסתייגות של שאול יהלום לסעיף זה אומרת שסעיף זה לא יחול על תעמולת בחירות של מפלגה או רשימת מועמדים העוסקת בשירות בצה"ל כאחד מערכיה של אותה מפלגה.

יובל שטייניץ: עוד הסתייגות.

יובל שטייניץ: לא ייתכן שמפלגה בתעמולת הבחירות שלה תיצור רושם כאילו היא נגד צה"ל או לא מזדהה אתו.

יהודית נאות: אתה יכול לטעון שאתה מזדהה עם צה"ל, אתה רק לא יכול לנכס את צה"ל.

אמנון רובינשטיין: אני מכריז על הפסקה של כמה דקות

אמנון רובינשטיין: אני מחדש את הישיבה.

אמנון רובינשטיין: אין לנו כאן את ההצעה של חבר-הכנסת פורז ואת ההצעה שלי?

יהודית נאות: אמרנו שבקריאה שניה ושלישית נוסיף לחוק הזה שני נושאים: את ההצעה של חבר-הכנסת רובינשטיין שבכסף יוכלו להשתמש לניקוי המקרקעין; הצעה של חבר-הכנסת פורז שאת הסנקציות יהיה אפשר להוריד בזמן בחירות, לא אחרי הבחירות.

אמנון רובינשטיין: אני לא רואה כאן את ההצעות, אני רוצה להכריז על הפסקה.

אמנון רובינשטיין: אני רוצה לעשות הצבעה על הכול ביחד.

יהודית נאות: אם לא מעבירים את החוק שלי, אני נשבעת שאני מגישה תלונות על כל רכב עם סטיקר ב-60 הימים הקרובים.

אמנון רובינשטיין: נעביר את זה.

דורית ואג: השאלה היא כמה חיוני להכניס את הנושאים שהעלית בתיקון הזה?

יהודית נאות: זה לא כל כך חיוני, יש עוד חוקים של ועדת הבחירות עצמה שאמרת שתמשיך בהם.

אמנון רובינשטיין: אני מקבל החלטה: את הנושאים של חבר-הכנסת פורז ושלי לא נכלול בהצעת החוק הזאת למרות החלטה קודמת של הוועדה שלנו.

אמנון רובינשטיין: ניזום את זה בנפרד לאחר שנקבל את הנוסח שיוצע לאהוד שיל"ת.

אמנון רובינשטיין: הצבעה

אמנון רובינשטיין: ההסתייגות לא התקבלה.

יובל שטייניץ: גם לי יש הסתייגות לסעיף 2ב(ב): ובלבד שזה לא יכלול מגבלות שלא חלות על התקשורת הכללית.

אמנון רובינשטיין: אני מעמיד להצבעה את ההסתייגות של חבר-הכנסת יובל שטייניץ.

אמנון רובינשטיין: מי בעדה?

אמנון רובינשטיין: מי נגדה?

אמנון רובינשטיין: ההסתייגות לא נתקבלה

אמנון רובינשטיין: ההסתייגות לא התקבלה.

אמנון רובינשטיין: הצבעה

אמנון רובינשטיין: סעיף 2ב(ב) אושר.

אמנון רובינשטיין: הצבעה

אמנון רובינשטיין: סעיפים 2ב(ג)

אמנון רובינשטיין: (ד) אושרו לקריאה שניה ושלישית.

שלמה שהם: חבר-הכנסת שאול יהלום ביקש הסתייגות לפיה ילד יהיה מתחת לגיל 13 ולא מתחת לגיל 15.

יובל שטייניץ: אני מבקש הסתייגות לפיה אני רוצה למחוק את הסעיף.

יהודית נאות: יש חוק עבודת נוער.

יהודית נאות: היום לא רוצים שתשתף ילדים אפילו בפרסומת ל"מילקי".

אמנון רובינשטיין: לגבי סעיף 2ג, סעיף הילדים, אני מחכה שחברי-הכנסת יהלום ופינס יחזרו לישיבה.

יהודית נאות: הסעיף הזה מדבר על ביטול ההגבלה של השימוש באורות.

אמנון רובינשטיין: אני מעמיד את סעיף 2 להצבעה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: סעיף 2 אושר

אמנון רובינשטיין: סעיף 2 אושר.

אמנון רובינשטיין: הצבעה

אמנון רובינשטיין: סעיף 3 אושר לקריאה שניה ושלישית.

אמנון רובינשטיין: הצבעה

אמנון רובינשטיין: סעיף 4 כולו אושר.

יהודית נאות: זה סעיף החלה והגברת אכיפה באמצעות צווים, צו שמפירים אותו ייחשב לביזיון בית-המשפט.

יהודית נאות: זה חיזוק מעמדו של השופט.

עו"ד יהושע שופמן: הערה אחת.

עו"ד יהושע שופמן: בפיסקה (4) יש פה איזכור של חוק העונשין.

עו"ד יהושע שופמן: אחרי שהכנו את זה ובדקנו הסתבר שהתיקון לא נחוץ כי אותו סעיף שמדבר על הפרת הוראה חוקית מדבר על הפרת הוראה הן של בית-המשפט והן של כל אדם המוסמך על-פי דין.

עו"ד יהושע שופמן: לכן אני יכול למחוק את פיסקה (4).

אמנון רובינשטיין: אני מצביע על סעיף 5, למעט סעיף קטן (2)(ג)(4).

אמנון רובינשטיין: מי בעד העברת הסעיף לקריאה שניה ושלישית?

אמנון רובינשטיין: סעיף 5, למעט סעיף קטן (2)(ג)(4), אושר

אמנון רובינשטיין: סעיף 4, למעט סעיף קטן (2)(ג)(4) אושר לקריאה שניה ושלישית.

עו"ד יהושע שופמן: מאחר שבחלק מהסעיפים כתבו שזה לא בא לגרוע מדיני הפרטיות, יוצא כאילו דברים אחרים באים לגרוע מהוראות אחרות.

עו"ד יהושע שופמן: זאת אומרת, מה שמותר בחוק הזה לא צריך לגרוע מהדין שאוסר על השחתת פני מקרקעין או השגת גבול.

יובל שטייניץ: המשמעות האמיתי היא שחייב להישאר הדין הקיים ולכן החוק הזה לא משנה דבר.

עו"ד יהושע שופמן: לא, ככל שהוא מגביל הוא מוסיף על הדין הקיים ולא גורע איסורים אחרים.

יהודית נאות: אם בדיני התעבורה היום אסור לכסות שמשה של מכונית, זה לא מבטל את זה.

אמנון רובינשטיין: מי בעד סעיף 6?

אמנון רובינשטיין: סעיף 6 אושר

אמנון רובינשטיין: סעיף 6 אושר לקריאה שניה ושלישית.

אמנון רובינשטיין: אני מצביע על ההסתייגות של חבר-הכנסת יהלום להוריד את הגיל ל-13.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: ההסתייגות לא נתקבלה

אמנון רובינשטיין: ההסתייגות לא התקבלה ומאושרת הסתייגות לחבר-הכנסת יהלום.

אמנון רובינשטיין: הצבעה

אמנון רובינשטיין: ההסתייגות לא התקבלה ומאושרת הסתייגות לחבר-הכנסת שטייניץ.

שלמה שהם: חבר-הכנסת יהלום מציע שבסעיף 2ג יהיה כתוב: שהתעמולה היא פעילות שיגרתית, או שנעשתה לשם תעמולת בחירות אבל היא זהה לפעילות השיגרתית הנעשית.

אמנון רובינשטיין: אני מעמיד את ההסתייגות הזאת להצבעה.

אמנון רובינשטיין: מי בעד?

אמנון רובינשטיין: מי נגד?

אמנון רובינשטיין: ההסתייגות לא נתקבלה

אמנון רובינשטיין: ההסתייגות לא התקבלה ומאושרת הסתייגות לחבר-הכנסת יהלום.

שלמה שהם: חבר-הכנסת פינס מציע שייאמר: לא ישתתף בתעמולת בחירות ילד שגילו מתחת לגיל 15.

שלמה שהם: נקודה.

שלמה שהם: אלא אם כן הסכימו הוריו.

שלמה שהם: מהמלה "למעט" כל הסיפא תרד.

עו"ד יהושע שופמן: דעתי האישית יותר קרובה לדעתו של חבר-הכנסת שטייניץ אבל אם הוועדה החליטה לכתוב סעיף כזה, הסיפא באה לאפשר מצב שבו יש צילומים של ילדים שמשחקים בחצר בית-הספר כשאי-אפשר לקבל טופסי הסכמה של 50 ילדים שמסתובבים בחצר בית-הספר.

עו"ד יהושע שופמן: חבר-הכנסת פינס התייחס בעיקר לראיון של ילדים, אבל אם למשל אתה מצלם הפגנה יש גם ילדים בהפגנה.

עו"ד יהושע שופמן: לכן הענין של הסכמה איננו פרקטי ואיננו מוצדק לטעמי.

יהודית נאות: התרנו את הפעילות השיגרתית של ילד שצולם בהפגנה עם אביו, או ילדים ופעוטות שמשחקים בחצר בית-הספר, אולי רוצים להראות מצהלות ילדים.

יהודית נאות: לכן אני מתנגדת לתוספת של חבר-הכנסת פינס.

שלמה שהם: מר שופמן צודק.

אמנון רובינשטיין: אני מעמיד להצבעה את ההסתייגות של חבר-הכנסת אופיר פינס.

אמנון רובינשטיין: מי בעדה?

אמנון רובינשטיין: מי נגדה?

אמנון רובינשטיין: הצבעה ההסתייגות לא נתקבלה

אמנון רובינשטיין: ההסתייגות של חבר-הכנסת אופיר פינס לא התקבלה ומאושרת לו הסתייגות.

יובל שטייניץ: יש לי שתי הסתייגויות לסעיף 2ג.

יובל שטייניץ: ההסתייגות הראשונה היא למחוק את כל הסעיף.

יובל שטייניץ: ההסתייגות השניה היא להוסיף: ובלבד שכמענה לתעמולת בחירות של מפלגה אחרת שהשתמשה בחומרים שצולמו באופן שיגרתי או שהופיעו באמצעי התקשורת; הסתייגות לחילופין: ובלבד שהנושא לא עלה בכלי התקשורת.

שלמה שהם: אין לזה סוף, כי אחד אומר שהוא אמר כך, ואחר יגיד שהוא אמר כך.

יובל שטייניץ: אני פוחד ממצב שבו אמצעי התקשורת יעשו תעמולה למפלגה אחת והמפלגה השניה לא תוכל לענות.

אמנון רובינשטיין: ההסתייגות העיקרית שלך שזה צריך לחול על כל אמצעי התקשורת היא לכל החוק ואני לא צריך להוסיף את זה כאן.

אמנון רובינשטיין: הצבעה

אמנון רובינשטיין: ההסתייגות של חבר-הכנסת יובל שטייניץ לא התקבלה, מותרת לך הסתייגות.

אמנון רובינשטיין: הצבעה

אמנון רובינשטיין: ההסתייגות של חבר-הכנסת שטייניץ לא התקבלה, מותרת לך הסתייגות.

אמנון רובינשטיין: אני מצביע על העברת הצעת החוק כולה לקריאה שניה ושלישית?

אמנון רובינשטיין: הצבעה הצעת החוק אושרה

אמנון רובינשטיין: הצעת חוק הבחירות (דרכי תעמולה)(תיקון מס' 18), התשס"א-2000, אושרה לקריאה שניה ושלישית.

בשעה 13: (אחרי כן חנה כהן) פרוטוקולים/ועדת חוקה

בשעה 13: /2452 ירושלים, ז' בטבת, תשס"א 2 בינואר, 2001 (לפני כן אביגיל זכאי) (הישיבה חודשה בשעה 15:00)

אמנון רובינשטיין: אני פותח שוב את הישיבה.

אמנון רובינשטיין: לחבר הכנסת יהלום יש הצעה לסדר.

שאול יהלום: יש נושאים, אפילו שוליים, אבל בגלל שהם דחופים וקשורים לבחירות, מקדישים להם ישיבות בלי סוף.

שאול יהלום: חבר הכנסת בני אלון יזם את הצעת חוק יסוד: הממשלה (סייג לחתימת הסכם), וגם אני חתום עליו.

שאול יהלום: פניתי ליועץ המשפטי לממשלה ואמרתי לו שאני מבקש ממנו להורות לראש הממשלה לא לחתום הסכמים בתקופת הבחירות.

שאול יהלום: השיב לי אתמול בלילה היועץ המשפטי לממשלה שהזירה היא הפרלמנט.

שאול יהלום: כלומר, זה לא התפקיד של היועץ המשפטי.

שאול יהלום: כאשר מגיעים לפרלמנט, וחברי הכנסת הביעו את רצונם בקריאה הטרומית, הנה מתברר שאדוני היושב ראש קבע את הדיון רק ליום רביעי הבא, ב-27 בדצמבר, כאשר אם מטרת הכנסת תתמלא מבחינת הפגרות, הרי שזה היום האחרון ואנחנו נכנסים לפגרה.

שאול יהלום: ואז, גם אם החוק יאושר וגם אם נרצה לזרז, לא נוכל להעלות את הנושא לקריאה שניה ושלישית.

שאול יהלום: אני חושב שמדובר כאן על דבר שהכנסת לא הספיקה לחוקק, אבל היא הביעה את רצונה.

שאול יהלום: ההגינות המינימלית מחייבת שהדיון יהיה מחר.

שאול יהלום: זה לא פחות חשוב מחוק בחירות שדנים בו מחר או שחרור מוקדם של אסירים.

אמנון רובינשטיין: שחרור מוקדם של אסירים נדחה למחר רק בגלל התייעצות סיעתית.

אמנון רובינשטיין: זה לא מקרה שיש לי שיקול דעת לגביו.

שאול יהלום: נושא שחרור אסירים יכול להידחות לשבוע ושום דבר לא יקרה.

יהודית נאות: תדבר עם חבר הכנסת רובי ריבלין שיסכים לדחות את החוק שלו לשבוע הבא, כי הוא צריך רק אישור לקריאה שניה ושלישית.

אמנון רובינשטיין: קיבלתי את הבקשה של ריבלין בחתימה של שליש מחברי הוועדה וגם פסק דין וצו על תנאי נגד היושב ראש בורג מהפגרה הקודמת.

אמנון רובינשטיין: העברתי את כל זה ליועץ המשפטי לוועדה שלמה שהם וביקשתי את חוות דעתו.

אמנון רובינשטיין: זאת מכיוון שיש לי הוראה מיושב ראש הכנסת שאני אעסוק רק בחוקי בחירות ובנוסף רק דברים אחרים שהתחילו בהצבעה שלהם.

אמנון רובינשטיין: אמרתי לו שכאן יש דבר שיש עליו צו על תנאי.

אמנון רובינשטיין: לכן אני מבקש שאתה וחבר הכנסת בני אלון תדברו עם יושב ראש הכנסת ואני אקבל כל הכרעה.

אמנון רובינשטיין: אני לא בעד סחבת.

שאול יהלום: מדוע אדוני לא מכריע?

שאול יהלום: מדוע צריך הכרעה של אחרים?

אמנון רובינשטיין: מכיוון שיש הוראה לכל הוועדות לעסוק רק בחוקי בחירות.

שאול יהלום: החוק הזה הוא כמו חוקי בחירות.

שאול יהלום: זה נושא מאוד אקטואלי.

אמנון רובינשטיין: זה נכון שזה קשור לבחירות, אבל זה לא חוק בחירות.

שאול יהלום: זה קשור לבחירות ובגלל הבחירות.

שאול יהלום: זה בהחלט קשור למצב הפוליטי.

אמנון רובינשטיין: אני ושלמה שהם נדבר עם יושב ראש הכנסת על כך.

יהודית נאות: לדעתי ההצעה הזאת תיפול, אבל צריך שיהיה דיון.

שלמה שהם: היתה לי שיחה עם חבר הכנסת בני אלון ואמרתי שלפי דעתי צריך – גם בעקבות הבג"ץ – לקיים דיון.

שלמה שהם: לפיכך נקיים דיון בשבוע הבא.

שאול יהלום: אם הדיון יהיה רק בשבוע הבא, אין סיכוי להשלים את החקיקה בהצעה הזאת, כי הכנסת מתפזרת.

שלמה שהם: חבר הכנסת אלון הסכים לכך.

שאול יהלום: בהחלט לא.

שאול יהלום: יש לי מכתב שלו שאומר: ברצוני להביא לידיעתך כי הדיון נקבע ב-27 בדצמבר.

שאול יהלום: יום זה הוא היום האחרון לפני הפגרה ולכן יש חשש שלא נצליח להעביר את החוק.

אמנון רובינשטיין: אני מוכן לקבוע את הדיון יום קודם.

שאול יהלום: מדוע לא לקיים את הדיון כבר מחר?

אמנון רובינשטיין: יש לנו סדר יום עמוס.

אמנון רובינשטיין: אני מבקש להתייעץ על הנושא הזה עם היושב ראש בורג, מפני שההוראה שלו היתה לא להעביר שום הצעה בקריאה ראשונה, גם לא בשבוע הבא.

אמנון רובינשטיין: אני לא יודע אם זה מנחם אותך, אבל גם חוקים שאני רואה אותם כדחופים ביותר, אני לא מעלה.

שאול יהלום: אבל הם בטח לא קשורים למצב הנוכחי.

אמנון רובינשטיין: בעיניי חוק יסוד: החקיקה קשור למצב הנוכחי, מכיוון שמה שהלך כאן בשבועות האחרונים, מעבר לחילוקי הדעות הפוליטיים, לא יכול להיות.

אמנון רובינשטיין: שום פרלמנט לא יכול לעבוד עם מצב כזה שאפשר לשנות חוק יסוד בצורה כזאת.

אמנון רובינשטיין: אני רוצה להזכיר לך שאחת מההצעות של חבר הכנסת לפיד היתה שחוק יסוד יעבור בארבע קריאות.

אמנון רובינשטיין: זה היה חוסך לנו את כל הבלגאן הזה של ביטולים ברגע האחרון.

אמנון רובינשטיין: בעיניי חוק יסוד: החקיקה כן קשור למשבר, אבל אני דוחה אותו גם בגלל מה שאתה אמרת לי וגם בגלל שחזקה עליי מצוותו של היושב ראש.

יעל דיין: בעיניי ביטול חוק בחירה ישירה לא פחות חשוב מחוקי בחירות.

אמנון רובינשטיין: זה יעלה ביום רביעי למליאה כדי להחיל עליו רציפות, אבל אני לא אוכל להביא את זה לקריאה שניה ושלישית כמו שאנחנו עושים בחוקי בחירות.

אמנון רובינשטיין: אני מוכרח לגמור את כל חוקי הבחירות.

בנימין אלון: חייבים להפעיל לחץ על בורג.

בנימין אלון: כל 61 חברי הכנסת צריכים לחתום ואז אל מול הכנסת יהיה לא קצת קשה לסרב.

שאול יהלום: יושב ראש הוועדה מוכן ללכת לבורג יחד איתך ולבקש אישור.

בנימין אלון: אני אכין מכתב ואחתים את כל 61 חברי הכנסת ואז ניגש ליושב ראש.

אמנון רובינשטיין: נאמר לי שיש גם החלטה של הנשיאות לגבי זה ולא רק החלטה של בורג.

בנימין אלון: ההצעה הזאת שייכת בדיוק לבחירות.

בנימין אלון: אני מוכן לחזור בי מההצעה אם ראש הממשלה גם יתחייב לצאת לפגרה.

אמנון רובינשטיין: לגבי הצעת חוק הבחירות (דרכי תעמולה), חבר הכנסת שאול יהלום טוען שהוא מייצג מפלגה שתומכת בשירות צבאי והוא מבקש שזה לא יסתור.

יהודית נאות: גם אני מייצגת מפלגה שתומכת בשירות צבאי.

שאול יהלום: אז מה אכפת לשנות?

שאול יהלום: חשוב לדעת שכשבאים לשופט שממונה על הבחירות יכולה להיות בעיה, כי הוא שופט הכל לחומרה.

יהודית נאות: לכן ניסחתי כך את החוק.

שלמה שהם: הדבר היחיד שיהיה אסור לך להגיד זה: צה"ל זה מפד"ל.

שאול יהלום: גם היושב ראש מסכים להוסיף שאם המפלגה תגיד שאחד מהערכים שלה זה להתגייס לצבא, זה אסור.

שלמה שהם: אפשר יהיה להגיד שגם אם המפלגה תגיד שהיא תומכת בצה"ל, זה אסור.

שלמה שהם: הרי יש לך עשרות דברים שזה לא, אבל אתה אומר רק דבר אחד אסור, כלומר שכל השאר מותר.

יהושע שופמן: השופט מצא היה פוסל כל ילד וכל חייל שהוא ראה בתשדירים.

אמנון רובינשטיין: חבר הכנסת יהלום מבקש לומר שהאמור בסעיף זה לא יתפרש כמונע ממפלגה לעשות תעמולה למען שירות בצה"ל.

שאול יהלום: אם לא נכניס את העניין של הפעילות השגרתית, ש"ס יצביעו נגד החוק.

יהודית נאות: מה זה פעילות שגרתית?

שאול יהלום: כשהצלם בא לצלם בבית הספר, זה למטרת בחירות.

יהושע שופמן: לא מחריגים דבר שממילא לא נמצא בכלל.

יהושע שופמן: יש המון דברים שהחוק לא אוסר עליהם.

שאול יהלום: לגבי הנושא של החינוך והילדים – ש"ס וגם המפד"ל מצלמים הרבה מאוד מוסדות חינוך.

שאול יהלום: הם טוענים שמותר לצלם פעילות שגרתית ובית ספר הוא פעולה שגרתית.

שאול יהלום: אבל כשאני מביא צלם הוא מצלם את זה לטובת הבחירות.

יהודית נאות: הוויכוח שלי עם נסים זאב הוא אם מותר למקהלת ילדים לומר: הצביעו ש"ס, הצביעו ש"ס.

שלמה שהם: אני מציע את הנוסח הבא להסתייגות של חבר הכנסת שאול יהלום: או שנעשתה לשם תעמולת בחירות אבל היא זהה לפעילות השגרתית הנעשית גם בלי תעמולת בחירות.

שלמה שהם: זה אומר שאתה יכול לביים.

שאול יהלום: זו פעילות זהה.

שלמה שהם: "זהה" זה אומר שאתה מביים אותו מחדש.

שאול יהלום: זה משהו שקורה כל יום ואני לא עושה אותו מחדש.

בנימין אלון: כשאני הייתי ילד ב"בני עקיבא", ב"שבת ארגון" היינו צריכים ללכת ולשיר: שנן ואל תחדל, אני בעד מפד"ל.

בנימין אלון: אז אם כל הזמן אומרים מפד"ל, אז מותר?

יהודית נאות: אני רוצה לומר לכם מה הבעיה של ש"ס ואיפה הגבול הדק.

יהודית נאות: ש"ס אומרים שחלק ממה שהמפלגה שלהם מייצגת זה מעיין החינוך התורני.

יהודית נאות: הם שאלו אם מותר לצלם ילדים בבית ספרם.

יהודית נאות: אמרנו שכן ועל זה היה הוויכוח.

יהודית נאות: שאלו אם מותר לצלם ילדים אומרים הצבע ש"ס.

יהודית נאות: אמרתי שזה לא.

יהודית נאות: זה בדיוק ההבדל.

שאול יהלום: אני מסכים איתך שזה אסור.

שאול יהלום: אבל אם טוענים שהם מביאים את הצלם חודש לפני הבחירות ויש חופש ואומרים לילדים לשבת בכיתה - -

יהודית נאות: לא מעניין אותי אם הוא שלח את הצלם או ששלח את האבא לצלם באקראי.

יהודית נאות: זה לא מעניין אותי.

שאול יהלום: אותך זה לא מעניין, אבל את השופט זה מעניין.

שאול יהלום: הוא משחיר תמונות כאלה בתעמולת הבחירות.

אמנון רובינשטיין: אני מחליט לעשות הצבעה חוזרת על ההסתייגויות של חבר הכנסת שאול יהלום.

אמנון רובינשטיין: מה ההסתייגות לגבי הצבא?

שלמה שהם: ניסחתי את ההסתייגות, אבל אני רוצה לומר שדעתי האישית היא שזה מיותר ולא צריך לכתוב את זה.

שלמה שהם: הסתייגות היא: אין בסעיף זה כדי למנוע ממפלגה להביע תמיכה בשירות בצה"ל.

אמנון רובינשטיין: מי בעד?

אמנון רובינשטיין: בעד – הרוב ההסתייגות התקבלה.

יהודית נאות: אני בעד, כי מלכתחילה זה אמר את זה.

אמנון רובינשטיין: את ההצבעה לגבי הילדים נדחה לסוף.

אמנון רובינשטיין: יש בפניכם תוספת להצעת החוק שאנחנו מצרפים אותה להצעת החוק של חברת הכנסת נאות, אבל היא שילוב של הצעת חוק של אברהם פורז ושלי.

אמנון רובינשטיין: ההצעה היא באה לשמר את יופי הארץ ולמנוע את זיהומה.

קולט אביטל: האם לא ראש המועצה צריך לעשות את זה?

אמנון רובינשטיין: האחריות של ראש המועצה היא לגבי שילוט על מרפסות.

שאול יהלום: האם זה מונע את הקנס?

יהושע שופמן: מלבד הקנס, לראשונה ליושב ראש ועדת הבחירות יש סמכויות אחרי הבחירות כדי להורות על ניקוי.

בנימין אלון: איך זה מסתדר עם חוק השחתת מקרקעין הרגיל?

יהודית נאות: זה לא פוגע בו, אלא הוא בהתאמה.

שלמה שהם: יש כאן בעיה שזה בעצם סעיף עונשין.

בנימין אלון: יש סמכות מע"צ בכבישים ראשיים.

יהודית נאות: לא, זו בדיוק הבעיה.

יהודית נאות: לשופט ולמע"צ אין סמכויות.

יהודית נאות: וכאן לגבי תעמולה אנחנו מכופפים את החוקים לסמכויות.

שאול יהלום: מלשון החוק עולה שאם הוא נתן הוראה ליתן צו המחייב רשימת מועמדים או מועמד לראשות הממשלה להסיר, זה אומר שראש הממשלה בעצמו מסיר.

יהושע שופמן: זו טעות בניסוח, מפני שמועמד לראשות ממשלה איננו פועל לבד.

יהושע שופמן: צריך סיעה, רשימת מועמדים או מועמד בבחירות המיוחדות לראש ראשות מקומית, כי זה המקרה היחיד שמישהו רץ בלי קשר לסיעה.

אמנון רובינשטיין: נכון ולכן תנסח את זה כך.

יהושע שופמן: ניסיתי לוודא עם יושב ראש ועדת הבחירות, כי פה הוא לא מפקח על הבחירות, אלא הוא מפקח על ניקיון הארץ אחרי הבחירות.

אמנון רובינשטיין: ביקש את זה השופט מצא.

יהושע שופמן: אני מציע לכתוב: ליתן צו המחייב סיעה, רשות מקומית או מועמד בבחירות מיוחדות לראש רשות מקומית.

יהושע שופמן: בסעיף (ב) כתוב: להורות למי שימצא לנכון.

יהושע שופמן: אני לא חושב שהשופט צריך לחפש קבלנים.

אמנון רובינשטיין: אפשר לכתוב שהוא יורה להסיר.

אהוד שילת: השאלה למי הוא מורה.

בנימין אלון: חייבים לעשות פה איזושהי השקה בין הסמכויות שמטפלות.

בנימין אלון: גם בחוק השחתת מקרקעין יש עירייה ויש מע"צ.

בנימין אלון: מה שקורה בשטח הוא שעירייה מגישה למפלגות אחרי הבחירות קנסות ואז המפלגות מגיעות לאיזה דיל איתן.

בנימין אלון: כך נותנים יותר שיניים.

אמנון רובינשטיין: אני מציע לכתוב: להורות לרשות מקומית או למחלקת עבודות ציבוריות.

קולט אביטל: מדוע כתוב בסעיף (א) : לאחר שנתן לנוגע בדבר הזדמנות להביא טענותיו בפניו?

קולט אביטל: איזה טענות?

יהודית נאות: כאשר את תלכלכי עבור הליכוד, את צריכה לתת לו הזדמנות להגיד שהליכוד לכלכך ולא את.

קולט אביטל: איזה טענות יכולות להיות?

בנימין אלון: נניח שעשתה את זה עמותה שתומכת בי שלא על דעתי.

אהוד שילת: יכול להיות גם מצב שרשימה הדביקה מודעות על לוחות המודעות של הרשות המקומית, שזה כדין, ועכשיו הרשות המקומית רוצה לכפות אותה להסיר, למרות שזה היה בשעתו כדין.

אהוד שילת: אז הם יגידו לשופט לחייב אותם, להוריד למינימום וכו'.

אהוד שילת: השופט צריך לשמוע מה יש להם להגיד.

שלמה שהם: יש פה בעצם הליך עונשי או מעין עונשי שהרבה מאוד פרמטרים בו הם בעייתיים מאוד.

אמנון רובינשטיין: לנקות זה עונשין?

שלמה שהם: בפועל הוא צריך לתת צו, להעריך כמה הצו עולה, הוא צריך את הכסף הזה לנקות.

בנימין אלון: המדינה משלמת לתעמולה כשרה.

שלמה שהם: זה סעיף עונשי.

יהודית נאות: מה שאושר אתמול בקריאה ראשונה איפשר לנקות עד 25%, וזה לפי ההסתייגות של חבר הכנסת יהלום.

יהושע שופמן: זה על ביזיון.

יהודית נאות: אז כבר נתנו את החלק העונשי הזה.

שלמה שהם: בחוק דרכי תעמולה יש לנו גם את העניין של צווי מניעה וכדומה, אבל פה בעצם השופט צריך להעריך כמה זה עלה, בעצם בלי הליך משפטי.

בנימין אלון: זה כסף שלי.

בנימין אלון: המדינה נותנת כסף בתנאי שהוא ישתמש בו בצורה מסוימת.

בנימין אלון: זה לא עונשי.

בנימין אלון: עונשי זה שאני גוזל מכסף של אחר.

שאול יהלום: חסר לכם בעיות?

שאול יהלום: יש בשביל זה משטרה וכו'.

אמנון רובינשטיין: זה לא עובד.

אמנון רובינשטיין: היום אתה עדיים יכול לראות תעמולה של הכנסת הקודמת.

שאול יהלום: לכל רשות יש מנקים.

שאול יהלום: למע"צ יש כל מיני אמצעים לניקוי - -

יהודית נאות: אבל למה שמע"צ תוציא מתקציבה לנקות את הזוהמה של הבחירות?

שאול יהלום: בשביל זה הם מקבלים כסף ואם לא תהיה אבטלה נוראה במע"צ.

אמנון רובינשטיין: לישראל אחת יש עד היום שלטים ליד הכניסה להרצליה.

שלמה שהם: תראו את הסיטואציה – בעצם מטילים על שופט, שהוא לא ערכאה שיפוטית פורמלית והוא אדם אחד, לעשות את כל התהליך.

שלמה שהם: הוא גם הרשות המבצעת פה, הוא גם מחליט על מי להטיל, הוא גם מעריך כמה זה עולה והוא גם מחייב את המפלגה.

שלמה שהם: הוא בעצם עושה את הכל – הוא גם השופט והוא גם התליין.

יהושע שופמן: אני מסכים עם מה שאמר שלמה שהם, אבל זה בעצם מעמיד אותו במצב שבכל רשות מקומית יגידו שבפינת רחוב מסוים יש שלט, ואז באים לשופט והוא עושה את החישוב.

יהושע שופמן: אני לא יודע איך זה יעבוד כך.

יהושע שופמן: לכן הייתי מרגיש הרבה יותר טוב אם זה היה מתואם עם ועדת הבחירות לפני כן.

יהושע שופמן: מבחינה טכנית צריך לפי דעתי למחוק בסעיף (ב) את המילים "או מהמקדמות", כי מקדמות זה לפני הבחירות ולא אחרי הבחירות.

בנימין אלון: אני רוצה להסביר את הרציו שבזה, כי כל השאר מיותר שכן הוא קיים.

בנימין אלון: העיריות נותנות קנסות וכו'.

בנימין אלון: מה שחשוב פה הוא האפשרות שלי כמחוקק להגיד שאני נותן כסף לתעמולה מכספי משלם המסים ואני רוצה שהמדינה תהיה נקיה.

בנימין אלון: שידעו שזו מתנה על תנאי.

שלמה שהם: אני מקבל את זה, אבל תיצור איזשהו הליך לכך.

בנימין אלון: אז אני יוצר פה הליך שיש רשות – וזה כל החידוש פה - ליושב ראש ועדת הבחירות - -

שלמה שהם: איך הוא יעשה את זה?

יהודית נאות: אני חושבת שזה מבורך, ואני יודעת מניסיוני כסגנית ראש עיר שלאחר מערכת בחירות היינו לוקחים עוד כך וכך פועלים במשך שלושה ימים כדי לנקות את העיר.

יהודית נאות: אני חושבת שאת הקבלה הזאת צריך להעביר למי שמקבל את הכספים ממני, שייקח בחשבון שהוא צריך להפריש 10% לניקיון אחר כך.

יהודית נאות: גם כשאתה עושה מסיבה בבית, אתה לוקח בחשבון את הכסף לעוזרת לאחר המסיבה.

יהודית נאות: כך נודיע למפלגות שייקחו בחשבון ניקיון.

אמנון רובינשטיין: הם יהססו לעשות את זה.

יהודית נאות: מע"צ לא יכולה לעמוד בניקיון הזה.

אמנון רובינשטיין: מע"צ אומרת שהיא לא מסוגלת לעמוד בזה.

אהוד שילת: הסמכות הזאת נותנים פה לאדם אחד, אבל כאשר בבחירות לרשויות המקומיות מדובר באלפי רשימות בכל הארץ , הבירור העובדתי הוא קשה והוא לא עבודה בשביל אדם אחד.

אהוד שילת: אולי כדאי לתת את הסמכות הזאת לבתי משפט.

יהודית נאות: בחוק אחר שיבוא תורו הצענו ליושב הראש המקומי את הסמכות של הארצי.

אמנון רובינשטיין: לשר לאיכות הסביבה יש סמכויות, אך כשזה מגיע לבחירות הוא אומר שהוא לא רוצה להתערב.

אמנון רובינשטיין: מע"צ עומדת ממש חסרת אונים.

אמנון רובינשטיין: דרך אגב לא אכפת לי שזה לא יחול על בחירות לרשויות המקומיות, משום שהבעיה המרכזית היא מע"צ.

אמנון רובינשטיין: מע"צ אומרת שהתקציב שלה לניקוי שלושה כבישים עירוניים מתעמולת הבחירות היה כמו כל התקציב השנתי.

אמנון רובינשטיין: יש כלל בכל המדינות הדמוקרטיות שהמזהם משלם.

שאול יהלום: אבל לא מנקה.

אמנון רובינשטיין: אם הוא לא מנקה הוא משלם.

יהושע שופמן: יש צו ניקוי, אבל זה במסגרת דיני איכות הסביבה ולא במסגרת דיני בחירות.

אמנון רובינשטיין: האמת היא שהמשרד לאיכות הסביבה לא מתערב בלכלוך של בחירות, משום שהוא אומר שהוא לא רוצה להכניס את ראשו לזה, כי יגידו שזו התנכלות פוליטית.

אמנון רובינשטיין: כאן מציעים שאדם, שהוא שופט בית משפט עליון, שמכיר את הנושא, גם יכול להרתיע את האנשים ולומר להם שלא ילכלכו.

אמנון רובינשטיין: השופט מצא אמר לי בזמנו שאנחנו מתעסקים איתו בכל מיני שטויות, אבל הדבר העיקרי הוא שכל הארץ מטונפת והוא לא יכול לעשות שום דבר.

יהודית נאות: יש הצעת חוק שלי שעברה בקריאה טרומית, שבבחירות לרשויות המקומיות ליושב ראש ועדת הבחירות המקומית יהיו הסמכויות של השופט הזה.

אמנון רובינשטיין: אולי נוציא את זה ונשאיר את זה רק בבחירות לכנסת.

יהודית נאות: אני בעד.

אמנון רובינשטיין: יש לי הצעת פשרה.

אמנון רובינשטיין: אנחנו לפני מערכת בחירות ארצית ולא מקומית.

אמנון רובינשטיין: עד לבחירות לרשויות המקומיות או שהצעת החוק של חברת הכנסת יהודית נאות תעבור, או שאנחנו נחזיר את זה ונדון בזה מחדש.

אהוד שילת: בכל מקרה אני מציע להתייעץ עם השופט.

בנימין אלון: צריך לזכור שזו עבודה של אחרי הבחירות.

בנימין אלון: מתי בוחרים שופט חדש?

אהוד שילת: תוך 60 יום לאחר בחירות לכנסת.

בנימין אלון: אז זו תהיה עבודה של השופט החדש.

אמנון רובינשטיין: כשאני מצמצם את זה למערכת הבחירות הארצית, זה הרבה פחות עבודה.

שאול יהלום: אני חושב שצריך לשאול את השופט.

שאול יהלום: אני לא חושב שאפשר להטיל את זה עליו.

אמנון רובינשטיין: אבל איזה שופט?

אמנון רובינשטיין: היום זה חשין ומחר זה שופט אחר.

אמנון רובינשטיין: מה זה עמדה אישית של חשין?

שאול יהלום: יש גבול כמה מטילים עליו.

שאול יהלום: הוא עושה את זה בהתנדבות.

שאול יהלום: הוא עושה את העניין הזה כדי לעשות בחירות הוגנות ובגלל זה לקחו שופט.

שאול יהלום: אפשר היה לקחת פקיד וכאן רוצים להטיל על השופט לנקות את הארץ.

שאול יהלום: מספיק שאתה מטיל עליו לעשות בחירות הוגנות.

אמנון רובינשטיין: אתם מציעים שזה יהיה מישהו אחר?

שאול יהלום: אני מציע לא לעסוק בזה עכשיו.

בנימין אלון: אני בעד המנגנון הזה שאנחנו משלמים ויש לנו דרישות למתן הכסף הזה.

אמנון רובינשטיין: אם נכתוב:

אמנון רובינשטיין: רשאי לפי שיקול דעתו, זה יעזור לנו?

שאול יהלום: אז כל ה"ירוקים" יכתבו מודעות ב"הארץ" וישאלו איפה השופט.

אמנון רובינשטיין: יש הצעה של משרד המשפטים, שאני מקבל אותה, שזה יעבור לקריאה ראשונה, ואז נבדוק את זה עם השופט.

סיגל קוגוט: לא במסגרת החוק של יהודית נאות, אלא כיוזמת ועדה.

יהודית נאות: את זה אמרתי לפני שלוש שעות.

אמנון רובינשטיין: אם כך, את ההצעה הזאת, עם התיקונים שהצענו, נעביר לקריאה ראשונה כהצעת חוק מטעם הוועדה.

אמנון רובינשטיין: תיקנו את הסעיף בעניין הצבא - -

שאול יהלום: גם לגבי הילדים אמרנו שנתקן.

אמנון רובינשטיין: מה ההצעה שלך בעניין הילדים?

שלמה שהם: עד עכשיו ניסחתי הסתייגויות למרות שחשבתי שהן לא נכונות.

שלמה שהם: פה יהיה קשה לנסח הסתייגות כל כך בעייתית.

שאול יהלום: אני רוצה לאפשר לי, אם יש לי בחירות באוגוסט ואני בא ל"בני עקיבא", לביים דבר שגרתי.

שאול יהלום: לא עשיתי שום דבר שלא קיים במציאות של שבוע לפני.

שלמה שהם: ואתה מסכים לגיל 15?

שאול יהלום: אני מסכים לזה.

שלמה שהם: סעיף 2ג אומר: "לא ישותף בתעמולת בחירות ילד שגילו מתחת לגיל 15; לעניין זה, 'שיתוף', בתעמולת בחירות – למעט שימוש, בתעמולת בחירות, בצילום או בהקלטה שבהם מופיע ילד בפעילות שגרתית שלא נעשתה לשם תעמולת בחירות".

שלמה שהם: אפשר למחוק את המילים "שלא נעשתה לשם תעמולת בחירות".

שאול יהלום: זה מקובל.

אמנון רובינשטיין: מי בעד סעיף 2ג כפי שהוקרא על ידי היועץ המשפטי ?

אמנון רובינשטיין: בעד – הרוב

שלמה שהם: אתה צריך קודם כל להצביע על הרוויזיה.

אמנון רובינשטיין: אין רוויזיה.

אמנון רובינשטיין: אני הודעתי מראש שיש הצבעה מחודשת.

שלמה שהם: אז צריך קודם כל להצביע בעד הרוויזיה ואחר כך להצביע על הסעיף.

אמנון רובינשטיין: מי בעד הרוויזיה?

אמנון רובינשטיין: בעד – הרוב מי בעד ההצעה כפי שהוצעה?

אמנון רובינשטיין: בעד – הרוב הצעת חוק הבחירות (דרכי תעמולה)(תיקון מס' 18) אושר לקריאה שניה ושלישית.

אמנון רובינשטיין: מי בעד אישור הצעת חוק הבחירות (דרכי תעמולה) לקריאה ראשונה?

אמנון רובינשטיין: מי בעד הצעת החוק של יהודית נאות כפי שתוקנה לקריאה שניה ושלישית?

אמנון רובינשטיין: בעד – הרוב ההצעות אושרו.

אמנון רובינשטיין: אני מודה לכולם, הישיבה נעולה.

אמנון רובינשטיין: - - - - - - - - -